stanford-oval/wikipedia huggingface dataset:
בית הבאר בדרך בן צבי 70-68
הערות שוליים

↑  אבי ששון, ביארות בתל אביב-יפו, עמ' 5
↑  שריף שריף, שינויים ותמורות בפלסטין/א"י, עמ' 65
↑  בית באר בן צבי 68–70 אבו כביר, עמ' 4
1 2 3 4  אבי ששון, ביארות בתל אביב-יפו, עמ' 237
1 2  בית באר בן צבי 68–70 אבו כביר, עמ' 7
↑  בית באר בן צבי 68–70 אבו כביר, עמ' 12
1 2  בית באר בן צבי 68–70 אבו כביר, עמ' 20
↑  בית באר בן צבי 68–70 אבו כביר, עמ' 21
↑  בית באר בן צבי 68–70 אבו כביר, עמ' 51-50
↑  בית באר בן צבי 68–70 אבו כביר, עמ' 56
↑  בית באר בן צבי 68–70 אבו כביר, עמ' 22
↑  בית באר בן צבי 68–70 אבו כביר, עמ' 23
↑  בית באר בן צבי 68–70 אבו כביר, עמ' 26-24
↑  נועם דביר, מה יעלה בגורל בתי הבאר של תל אביב, באתר הארץ, 5 ביולי 2012
ג'ו צ'ילי

| --- | --- |

 לידה:  1 בנובמבר 1995 (בן 28) אורלנדו, פלורידה, ארצות הברית
 עמדה:  רכז
 גובה:  1.93
 מספר:  13
 מכללה:  מכללת צ'ארלסטון
 דראפט:  לא נבחר, 2018
 קבוצות כשחקן
 2018–2019   2018–2019   2019–2020   2020   2021   2021-2022:  שארלוט הורנטס   ← גרינסבורו סווארם   גרינסבורו סווארם   שארלוט הורנטס   הפועל גלבוע גליל   גרינסבורו סווארם
ג'וזף עמנואל צ'ילי (באנגלית: Joseph Emmanuel Chealey; נולד ב-1 בנובמבר 1995) הוא כדורסלן אמריקאי, המשחק בעמדת הרכז בהפועל אילת.
קריירת מכללות

צ'ילי היה חלק ממחזור 2013 של התיכונים. לקראת עונתו הראשונה במכללות, הוא התחייב למכללת צ'ארלסטון. בתום העונה, ארל גרנט מונה למאמנו של צ'ילי, שמיד פיתח איתו מערכת יחסים חזקה. בעונתו השנייה, צ'ילי ניצח עם מכללתו רק 9 פעמים במהלך כל העונה. צ'ילי החמיץ את שנתו השלישית במכללות בעקבות קרע בגיד אכילס אותו קיבל באחד האימונים הראשונים. הוא העמיד ממוצעים של 17.2 נקודות ו-3.3 אסיסטים למשחק כשהוא נבחר לחמישיית העונה בליגה. בעונתו האחרונה, צ'ילי היה הקלעי השביעי בטיבו עם 18.0 נקודות בממוצע למשחק וחמישי באסיסטים עם 3.7 אסיסטים בממוצע. בתום העונה נבחר צ'ילי שוב לחמישיית העונה. צ'ילי קלע 32 נקודות במהלך הניצחון 76–83 בהארכה על אוניברסיטת נורת'איסטרן, והוביל את מכללות לטורניר ה-NCAA. צ'ילי נבחר לקבוצת הטורניר. במהלך ארבע עונותיו במכללה, צ'ילי העמיד ממוצעים של 14.2 נקודות, 3.5 ריבאונדים ו-3.1 אסיסטים ב-31.1 דקות למשחק.
קריירה מקצוענית

בשנת 2018, לאחר שלא נבחר בדראפט ה-NBA, הצטרף צ'ילי לשארלוט הורנטס עבור ליגת הקיץ של ה-NBA. ב-27 ביולי 2018, הצטרף צ'ילי להורנטס עבור מחנה אימונים. ב-13 באוקטובר, חתם צ'ילי בהורנטס על חוזה דו כיווני בקבוצה, כך ששיחק במקביל בגרינסבורו סווארם מליגת הפיתוח של ה-NBA. הופעת הבכורה של צ'ילי בליגת ה-NBA הייתה ב-30 בינואר 2019, בה קלע 2 נקודות ומסר אסיסט בהפסד לבוסטון סלטיקס.
ב-6 באוגוסט 2019, האריך צ'ילי את חוזהו בהורנטס, אך כבר ב-13 באוקטובר הוא נחתך מהסגל. בתום העונה, צ'ילי חתם בגרינסבורו סווארם. ב-19 בדצמבר, צ'ילי העמיד 22 נקודות, 5 ריבאונדים, 5 אסיסטים, חטיפה וחסימה במהלך ההפסד לדלאוור בלו קואוטס. ב-28 בדצמבר, צ'ילי כמעט רשם טריפל דאבל עם 15 נקודות, 10 ריבאונדים, 8 אסיסטים ו-4 חטיפות נגד הראפטורס 905.
ב-21 בפברואר 2020, צ'ילי חתם על חוזה ל-10 ימים בהורנטס. בתום החוזה צ'ילי האריך את חוזהו ל-10 ימים נוספים.
ב-5 באוגוסט 2021, חתם צ'ילי בהפועל גלבוע גליל מהליגה הישראלית. כבר בנובמבר עבר לגרינסבורו סווארם.
באוגוסט 2022 הוא חתם ב"מ.ק.ס. דומברובה גורניצ'ה" הפולנית.
ב-22 ביולי 2023, חתם בהפועל אילת.
הערות שוליים

↑  זר ראשון לגלבוע/גליל: ג'ו צ'ילי, באתר מנהלת ליגת העל בכדורסל, ‏5 באוגוסט 2021
בית הקברות המרכזי בווינה

| --- | --- |
הכנסייה לזכר קרל לואגר, במרכז בית הקברות
הכנסייה לזכר קרל לואגר, במרכז בית הקברות
 פרטי בית הקברות
 תאריך הקמה:  1 בנובמבר 1874
 שטח:  2.4 קילומטרים רבועים
 מספר קבורים:  למעלה מ-3.3 מיליון
 אתר רשמי
 מיקום:  Simmeringer Hauptstraße 
 קואורדינטות:  48°09′03″N 16°26′17″E﻿ / ﻿48.15072°N 16.43808°E﻿ / 48.15072; 16.43808
  (למפת וינה מוגדלת) בית הקברות המרכזי(למפת וינה רגילה) בית הקברות המרכזי
 
בית הקברות המרכזי בווינה (בגרמנית: Wiener Zentralfriedhof או Zentralfriedhof), הוא אחד מבתי הקברות הגדולים בעולם, והחשוב מבין 50 בתי הקברות שבווינה שבאוסטריה.
היסטוריה

בית הקברות תוכנן עבור העיר, אז בירת האימפריה האוסטרו-הונגרית, בשנת 1863, מתוך הבנה שבתי-הקברות שבעיר לא יספיקו עבור אוכלוסייתה הגדלה.
בית הקברות נפתח ב-1 בנובמבר 1874, יום כל הקדושים. פתיחת בית הקברות עוררה התנגדות בקרב האוכלוסייה הקתולית שבעיר, עקב אי הסכמת הנהגת העיר לפתיחה קתולית לבית הקברות, יחד עם הקצאת סכום כסף להקמת פינה יהודית בבית הקברות. הנקבר הראשון בבית הקברות, היה יהודי: יעקב זלצר, שקברו קיים עד היום בסמיכות למבנה התחזוקה בבית הקברות.
מבחינת שטחו, 2.4 קילומטרים רבועים, בית הקברות הוא השני בגודלו באירופה (לאחר בית הקברות אולסדורף בהמבורג). הוא בית הקברות בעל מספר הנקברים הגבוה ביותר באירופה (למעלה מ-3.3 מיליון קברים), ונקברים בו מדי יום כ-25 אנשים נוספים. בגלל גודלו הגדול של בית הקברות, ישנה אמרה וינאית על בית הקברות: "מחצית מגודלה של ציריך - ופי שניים יותר כיף" ("!Halb so groß wie Zürich - aber doppelt so lustig ist der Wiener Zentralfriedhof"). למעשה, מספר הנקברים בבית הקברות גדול פי שניים ממספר תושבי וינה עצמה.
הכנסייה במרכז בית הקברות נקראת על שמו של קארלו בורומאו, אבל ידועה יותר ככנסיית קארל לואגר, בגלל קברו המונומנטלי הסמוך.
בית הקברות היהודי

בבית הקברות יש שתי חלקות יהודיות, ישנה וחדשה. במהלך ליל הבדולח נהרסו קברים רבים, אך כ-60,000 מתוכם עדיין קיימים.
בין הקברים המפורסמים, המוזוליאום של משפחת רוטשילד והאוהל של הרב יוסף ענגיל, והרב ברוך פנחס מסקאלא. בין השאר, קבורים שם גם:
הרב אהרן ילינק
 הרב אלעזר הורוויץ
 רבי ישראל פרידמן מצ'ורטקוב 
 יצחק מנהיימר
 הרב ד"ר משה גידמן
יעקב ארליך

דוד שוורץ 

ויקטור פראנקל

ארתור שניצלר 

גאורג ארליך
ב-29 ביוני 2012 חוללו 43 קברים, ככל הנראה התקפה ממניעים אנטישמים.
בתחילת אוקטובר 2020 הכריז שר התרבות האוסטרי ורנר קלוגר (ממפלגת הירוקים) בשם הממשלה הפדרלית האוסטרית על הקצאה של 600 אלף יורו לשיקום בית העלמין היהודי, 200 אלף יורו בכל שנה בשלוש השנים הקרובות.
מדיה וקבצים בנושא  בוויקישיתוף
גישה ותחבורה

ישנה תחבורה ציבורית לבית הקברות, על ידי רכבת קלה בקו 6 הוותיק, המהווה המשך לשירות הכרכרות שהיה מהעיר אל בית הקברות. גם הרכבת הקלה (S-Bahn) עוצרת בבית הקברות, סמוך לחלק היהודי שבו. רכבת U3 התחתית (U-Bahn) איננה עוצרת בבית הקברות, אך תחנת זימרינג (Simmering) ושם עולים בקו 6 שיש תחנה גם בשער 1 ואז ממשיך לשער 4 ממוקמת לא הרחק מבית הקברות עצמו.
אישים מפורסמים

בבית הקברות קבורים אישים מפורסמים רבים ובהם:
לודוויג ואן בטהובן
יוהאן שטראוס הבן אביו ואחיו
לודוויג בולצמן
פרנץ שוברט
אויגן פון בהם-באוורק
יוהנס ברהמס
קארל צ'רני
אוטו אריך דויטש
כריסטוף ויליבלד גלוק
קרל גולדמארק
פאלקו
אמריך קלמן
תומאס קלסטיל
ברונו קרייסקי
קרל קראוס
לוטה להמן
ג'רג' ליגטי
אמילי לואיז פלוגה
פטר פלאצר
הערות שוליים

↑  43 jüdische Gräber am Zentralfriedhof geschändet, Die Presse, ‏29 ביוני 2012
↑  אתר ערוץ 7
| --- | --- |
בקרת זהויות :  NLI: 987007568755805171  GND: 4120093-7  LCCN: n96097505  VIAF: 151438828   WorldCat (עם VIAF): 151438828 
חלקות קבר בחלק היהודי של בית הקברות, ספטמבר 2011
האוהל על קברו של הרב יוסף ענגיל בבית הקברות המרכזי בווינה (בצד ימין), לצד האוהל של האדמו"ר מסקאליה, הרב ברוך פנחס רבינוביץ
בסיס חיל האוויר בקוניה

בסיס חיל-האוויר קוניה הוא בסיס של חיל האוויר הטורקי ונמל תעופה אזרחי השוכן בסמוך לעיר קוניה, במרכז אנטוליה, כ-250 ק"מ מדרום לאנקרה, בירת טורקיה.
הבסיס משמש בדרך כלל לאימון מתקדם של טייסי F-4 פנטום ו-F-5 טורקים. הבסיס מארח גם את תרגיל ה"אנטוליאן איגל" לאימון בלוחמה אווירית. סמוך לבסיס שוכן מטווח קוניה ששיטחו כ-7,600 מייל רבוע.
בית אבות

"בית משען", בית אבות בתל אביב
בית אבות "שלוה" בגבעתיים
בית אבות הוא מרכז מגורים המיועד לאנשים בגיל זקנה, ומספק להם שירותים שלא ניתנים בדירה פרטית. החל משירותים בסיסיים במסגרת דיור מוגן וכלה בטיפול סיעודי נרחב במסגרת בית אבות סיעודי. השירותים נגזרים ממצב בריאותו של הדייר. ההבדלים בהיקף השירותים ובתנאים האחרים, הקיימים בין בתי אבות שונים, תלויים בין היתר גם ביכולת הכלכלית של הדיירים ובהסכם השכירות שלהם. לרוב תשלום דמי השכירות נעשה בשכר דירה חודשי בתוספת תשלום חד פעמי ("דמי כניסה" או פיקדון נשחק).
בתי אבות התנהלו בעבר על פי תפיסה מוסדית, ולפיה יש להנהלה השפעה רבה על חיי הדיירים, והמקום מתנהל על פי רצון ההנהלה – בשונה מן החיים בבית. בשנים האחרונות התפתחה תפיסה חברתית לניהול בתי אבות שמטרתה לאפשר לדיירים להרגיש שהמקום שבו הם חיים הוא ביתם ושיש להם השפעה רבה יותר על הדרך שבה הוא מתנהל. שיפור בתחושת הביתיות יכול להיעשות באמצעות הגדלת הפרטיות בחדר הדיירים, יחס אישי של הצוות וקשר טוב עם ההנהלה ופעילויות מותאמות לדיירים. ידע על המקום ואפשרות בחירה בו לפני המעבר תורמים אף הם לשיפור תחושת הביתיות.
היסטוריה

בעבר, הוחזקו קשישים (בעיקר קשישים נזקקים) במוסדות מיוחדים שהתקיימו מתשלומים שקיבלו לצורך זה (בין אם מכספי הדיירים ובין אם מתמיכת הקהילה). מוסדות אלה נקראו מושבי זקנים. בשל השדרוג שחל ברמת השרות של המוסדות לזקנים ובשל הרצון לבדל את המוסדות החדשים מן הדימוי הירוד של "מושב הזקנים" כונו המוסדות החדשים בשם "בתי אבות" ולאחר מכן גם "בתי דיור מוגן" או אף "בתי גיל הזהב".
מחלקות

ישנן מספר סוגי מחלקות בבתי האבות:
מחלקה לעצמאיים: מיועדת לקשישים אשר אינם צריכים עזרה בתפקוד היומיומי שלהם.
מחלקה לתשושים: מיועדת לקשישים אשר צריכים עזרה מועטה בתפקוד היומיומי שלהם.
מחלקה לתשושי נפש: מיועדת לקשישים הסובלים ממחלת אלצהיימר, דמנציה, ומוגדרים כתשושי נפש על ידי פסיכוגריאטר.
מחלקה סיעודית: מיועדת לקשישים הדורשים טיפול מתמיד במשימות היומיום שלהם.
מחלקה סיעודית מורכבת: מיועדת לקשישים סיעודיים אשר נזקקים לזונדה.
בתי אבות סיעודיים

בחלק מבתי האבות קיימת מחלקה סיעודית שבה שוהים קשישים אשר נזקקים לטיפול צמוד. הפיקוח ומתן הרישיון למחלקה הסיעודית נעשה על ידי משרד הבריאות.
בחלק גדול מהמחלקות הסיעודיות מממן משרד הבריאות את אשפוז הקשיש וזאת על ידי מתן "קוד" אשפוז מטעם המשרד. אותו "קוד" נקרא הקוד הסיעודי, והוא ניתן לקשישים המוגדרים כתשושי נפש או סיעודיים, וכן לאלו בעלי יכולות כלכליות נמוכות.
דיור מוגן

במסגרת הדיור המוגן מסופקות דירות ליחיד או לזוג וניתנים שירותים ציבוריים לכלל דייריו. רמת ומגוון השירותים משתנים מדיור מוגן אחד למשנהו, ובדרך כלל כוללים חדר אוכל, אולמות הרצאה, חדרים לטיפול רפואי, מרכזי בריאות כגון חדר כושר ובריכת שחייה, ומגוון פעילויות תרבות, העשרה ופנאי, חוגים, הרצאות, טיולים מאורגנים, מסיבות מאורגנות לחגים שונים ועוד.
דיור מוגן אינו מהווה בית הבראה או מיועד לאספקת שירותים רפואיים, אם כי לרוב יש בו אגף לטיפול סיעודי.
בחלק מבתי דיור מוגן מופעלת מרפאה 24 שעות ביממה והדירות מאובזרות בלחצן מצוקה.
מגוון השירותים המוצעים בדיור מוגן ניתנים גם במסגרת כפרים קהילתיים לגמלאים, בהם יחידות הדיור הן יחידות אוטונומיות ונפרדות מיתר המתקנים והדירות במקום.
סטטיסטיקה בישראל

באוקטובר 2013 היו בארץ כ-180 תוכניות של דיור מוגן לקשישים, ובהן כ-30,022 יחידות דיור. בסוף שנת 2016 חיו בישראל כ-978 אלף איש בני גיל +65. כלומר בישראל רוב הקשישים אינם גרים בבתי אבות. נכון לסוף שנת 2016 היו בארץ כ-21,000 מיטות במוסדות לטיפול ממושך בפיקוח משרד הבריאות.
בקולנוע

סרטו של הבמאי דסטין הופמן משנת 2012, "קוורטט", מתרחש בבית אבות למוזיקאים. בית האבות שוכן בסביבה פסטורלית, ודייריו נהנים מחיים פעילים, שמגבלות הזקנה משפיעות עליהם אך מעט. שיאו של הסרט הוא יוזמתם של דיירי בית האבות להפקת אופרה, שהכנסותיה יממנו את המשך פעילותו של בית האבות.
סרטו של הבמאי רשף לוי, "לצוד פילים" מתרחש בבית אבות בירושלים. חייהם של דיירי בית האבות מתאפיינים בעליבות רבה. חלק מהדיירים שרויים בתרדמת, ולאחרים הבידור העיקרי הוא צפייה במטפלת הסיעודית, תוך השמעת הערות וולגריות על מיניותה. ביוזמת נכדו של אחד מדיירי בית האבות יוצאים שלושה מהדיירים לשוד בנק.
סרטה של שרה פולי "הרחק ממנה" (2006) לפי סיפור קצר של אליס מונרו מתרחש ברובו בבית אבות בו מתאשפזת גיבורת הסרט ,פיונה ג'ולי כריסטי, בגלל דמנציה.
הערות שוליים

↑  יקוביץ, א. עור‘. 2016. סוגיות בניהול מוסדות לזקנים. ג‘וינט-ישראל אשל
↑  ד"ר יצחק שנור, ליאנה אסחאק, תחושת ביתיות ושביעות רצון של דיירים בבתי אבות, באתר מכון מאיירס-ג'וינט-ברוקדייל, ‏2020
↑  ברודסקי, ג., שנור, י. ובאר, ש. (עור'). (2018). בני + 65 בישראל שנתון סטטיסטי 2017, לוח 4.27. ירושלים: מכון מאיירס-ג'וינט-ברוקדייל וג'וינט אשל.
↑  ברודסקי, ג., שנור, י. ובאר, ש. (עור'). (2018). בני + 65 בישראל שנתון סטטיסטי 2017, לוח 1.1. ירושלים: מכון מאיירס-ג'וינט-ברוקדייל וג'וינט אשל.
↑  ברודסקי, ג., שנור, י. ובאר, ש. (עור'). (2018). בני + 65 בישראל שנתון סטטיסטי 2017, לוח 4.36. ירושלים: מכון מאיירס-ג'וינט-ברוקדייל וג'וינט אשל.
| --- | --- |
בקרת זהויות :  NLI: 987007545922205171  GND: 4068590-1  LCCN: sh85094511  NDL: 00926875  NKC: ph119547 
"משען", גבעתיים
דיור מוגן "מגדלי הים התיכון נורדיה"
בשילה

בשילה היא שלב התפתחותי של תאים, שבו מתאפשרים תפקודים חדשים שלא היו אפשריים בשלבים הקודמים לה. זאת להבדיל מ"גדילה", אשר מתייחסת לעלייה במספר התאים של איבר או איברים מסוימים, אשר אינה מביאה בהכרח לבשילה.
הבשילה היא אחד הגורמים החשובים בקביעת ההתפתחות, משום שהשינויים הפיזיולוגים שמתרחשים בתאים של האורגניזם במהלך הבשילה מאפשרים לו לעשות פעולות שלא היה מסוגל לעשות קודם לכן.
הבשילה מושפעת בעיקר מגורמים תורשתיים, בעוד שהגדילה מושפעת יותר מגורמים סביבתיים.
הבשילה של תאים היא תהליך קריטי שבו תאים עוברים שינויים פיזיולוגיים המאפשרים להם לבצע תפקידים ספציפיים וחדשים שלא היו אפשריים בשלבי ההתפתחות הקודמים. שלב זה מתרחש כאשר תאים מקבלים את האותות הנכונים מהסביבה שלהם (כגון הורמונים או גורמים חיצוניים אחרים), לצד מידע גנטי פנימי. במהלך הבשילה, תאים עשויים לעבור דיפרנציאציה, שבה הם מתמחים לתפקוד מסוים, כמו הפיכת תאי גזע לתאי שריר או תאי עצב.
תהליך הבשילה הוא אחד הגורמים המרכזיים בהתפתחות אורגניזמים, שכן הוא קובע את יכולת האורגניזם לבצע פעולות מורכבות, כמו תפקוד המערכת החיסונית או יצירת רקמות ספציפיות. הבשילה גם קשורה להתפתחות איברים וליצירת מבנים מורפולוגיים מסוימים בגוף, תהליך שמכונה מורפוגנזה.
להבדיל מגדילה, שמתייחסת לריבוי תאים או הגדלת נפחם, בשילה מתמקדת בשינוי איכותי בתפקוד התאים, שבסופו של דבר משפיע על ההתפתחות הפיזיולוגית והפונקציונלית של האורגניזם כולו.
בגרות מינית

בגרות מינית היא השלב בהתפתחותו של אורגניזם שבו הוא מסוגל להתרבות. אצל האדם קרוי המעבר לשלב זה בשם התבגרות מינית.
מרבית הרב-תאיים אינם מסוגלים להתרבות מיד עם לידתם, ובהתאם למינם (במשמעות הטקסונומית של מושג זה) עוברים ימים, שבועות ואף שנים עד שהם הופכים למסוגלים להתרבות, כלומר מגיעים לבגרות מינית. אצל היונקים, מינים המגיעים לבגרות מינית בגיל מבוגר יותר הם לרוב בעלי אסטרטגיית רבייה K, המקבילה להשקעה באיכות, בעוד שהמינים המגיעים לבגרות מינית בגיל צעיר יותר הם לרוב בעלי אסטרטגיית רבייה R, המקבילה להשקעה בכמות.
ראו גם

הבשלה
מודעות עצמית
הערות שוליים

1 2 3 4  בר-אל, צ', (1996). מפגשים עם הפסיכולוגיה, מפגש שני, פסיכולוגיה התפתחותית. הוצאת רכס, אבן יהודה.
1 2 3  Biological development | Definition, Stages, Examples, Theory, & Facts | Britannica, www.britannica.com (באנגלית)
ג'וואט ריפאט אטילהאן

| --- | --- |

ג'וואט ריפאט אטילהאן כפי שצולם בשנות ה-30 של המאה ה-20
 לידה:  1892 קונסטנטינופול האימפריה העות'מאנית האימפריה העות'מאנית
 פטירה:  4 בפברואר 1967 (בגיל 75 בערך) איסטנבול טורקיה טורקיה
 מדינה:  טורקיה
 מקום קבורה:  Karacaahmet Cemetery 
 פעילות בולטת:  עורך העיתון האנטישמי "המהפכה הלאומית"
 ידוע בשל:  היותו גורם מרכזי בהסתה שהובילו לפרעות ביהודי תראקיה הטורקית ב-1934
 השכלה:  התיכון הצבאי קוללי 
 מקצוע:  סופר, פובליציסט, עיתונאי
 
ג'וואט ריפאט אטילהאן (בטורקית: Cevat Rıfat Atilhan;‏ 1892, קונסטנטינופול, האימפריה העות'מאנית – 4 בפברואר 1967, איסטנבול, טורקיה) היה סופר, פובליציסט ועיתונאי טורקי אשר נמנה עם הבולטים שבין הפעילים האנטישמיים בטורקיה בהשראת גרמניה הנאצית, ופעילותו הייתה מהגורמים המרכזיים לפרוץ הפרעות ביהודי תראקיה הטורקית ב-1934.
קורות חייו

ג'וואט ריפאט אטילהאן נולד בקונסטנטינופול למשפחה שהיגרה מאזור בולגריה. הוא גדל בדמשק, בה כיהן אביו כקאימקאם מטעם השלטון העות'מאני. בהמשך, רכש השכלה תיכונית בקונסטנטינופול. הוא שירת כקצין בצבא העות'מאני במלחמת הבלקן השנייה ובמלחמת העולם הראשונה בה לחם בחזית ארץ ישראל ונחשף לפעילות מחתרת ניל"י. בהמשך, לחם במלחמת העצמאות של טורקיה. הוא נהג להתרברב שהוא שתפס את המרגלים היהודים בארץ-ישראל, והוציא להורג רבים מהם. על פי משנתו, תבוסת האימפריה העות'מאנית במלחמת העולם הראשונה נגרמה מ"בוגדנות היהודים" וממעשי הריגול שלהם. לאחר המלחמה כתב שני ספרים אנטישמיים: "המרגלים היהודים במערכה על סיני" ו"יומנה של סוזי ליברמן", אשר 40,000 עותקים ממנו נרכשו על ידי הצבא הטורקי וחולקו לחייליו. אטילהאן השתייך לזרם הפוליטי הפאן-טורקי (בטורקית: Türkçülük), שדגל באחדות לאומית גלובאלית של כל העמים ממוצא טורקי, ומשנה זו רווחה בחוגי הטורקים הצעירים.
בראשית שנות ה-30 של המאה ה-20 הקצינה משנתם של הפאן-טורקים לכיוון גזעני ושאבה את רעיון טוהר הגזע הטורקי מהמשנה הנאצית, שדגלה בטוהר הגזע הגרמני. ב-1933 יצא אטילהאן לגרמניה הנאצית ביחד עם קבוצת פאן-טורקים, ובמשך מספר חדשים למד את האידאולוגיה הנאצית, נפגש עם אנשי התנועה ובהם יוליוס שטרייכר, וזכה לכתבה אודותיו ואודות פעילותו בעיתון "דר שטירמר". ספרו "יומנה של סוזי ליברמן" תורגם לגרמנית והופץ בגרמניה.
עם שובו מגרמניה החל אטילהאן בהפצת העיתון האנטישמי "המהפכה הלאומית" (בטורקית: Milli Inkılap) באיסטנבול. בעיתון פורסמו מאמרים וקטעי ספרים אנטישמיים שונים וחומרי תעמולה שסופקו על ידי מערכת ה"דר שטירמר". ככל הנראה הושם דגש על פעילות אנטי-יהודית דווקא בחלק האירופי של טורקיה, בהנחיה ובמימון גרמניים לאטילהאן. אף על פי שהעיתונים הקשורים לגורמי השלטון ועיתוני השמאל תקפו בחריפות את המגמה שהוביל אטילהאן, מסריו נקלטו בקרב האספסוף והובילו לגל אנטישמיות נגד יהודי תראקיה הטורקית אשר כלל גם צעדים כלכליים וחברתיים נגד יהודי החבל. ב-21 ביוני 1934 התחוללו פרעות נגד יהודי צ'נקלה, ב-24 ביוני הותקפו יהודי קרקלארלי(אנ') וב-3 ביולי יהודי אדירנה, אוזונקפרי(אנ'), סיליברי, באבאסקי(אנ'), לולבורגאז(אנ'), צ'ורלו(אנ'), ולאפסקי(אנ'). נרשמו מעשי שוד, אונס וכן מעט פגיעות בנפש. כפועל יוצא מהפרעות, ברחו מבתיהם לפחות 3,000 מתוך 13,000 יהודי החבל, רובם לאיסטנבול, ולא שבו לבתיהם. לאחר התמהמהות ראשונית מצד השלטונות בטיפול באירועים, ובהנחיית מוסטפא כמאל אטאטורק, התערבו גורמי השלטון להפסקת המהומות והרגעת השטח.
לאחר האירועים הוצרו צעדיו של אטילהאן. ב-1942 הוא נעצר, נשפט ונדון ל-11 חודשי מאסר בעוון חתרנות. ב-1952 נעצר בחשד לסיוע לניסיון הרצח של העיתונאי הליברלי אהמט אמין ילמאן(אנ') ושוחרר לאחר כשנה. אטילהאן היה פעיל במערכת הפוליטית: ב-1945 נמנה עם מייסדי "המפלגה לפיתוח לאומי של טורקיה", ושנתיים מאוחר יותר נמנה עם מייסדי "המפלגה השמרנית הטורקית" ו"המפלגה האסלאמית הדמוקרטית" הטורקית. לאורך שנות פעילותו פרסם אלפי מאמרים וחיבר 74 ספרים ומסות המביעים כולם קו אנטי-יהודי.
ג'וואט ריפאט אטילהאן מת ב-1967 מהתקף לב.
הערות שוליים

1 2 3 4  אבנר לוי, הפרעות ביהודי תראקיה 1934, באתר מכון בן-צבי.
↑  ג'וואט ריפאט אטילהאן, באתר turkcebilgi.com (בטורקית).
| --- | --- |
בקרת זהויות :  NLI: 987007258085705171  GND: 131521780  ISNI: 0000 0000 6685 4341  LCCN: nr93030836  SUDOC: 098545973  VIAF: 6068199   WorldCat (עם VIAF): 6068199
בנזיל אלכוהול

| --- | --- |

בנזיל אלכוהול
 
 שם סיסטמטי:  Phenylmethanol
 שמות נוספים:  Benzyl alcohol
 כתיב כימי:  C₇H₈O 
 מסה מולרית:  108.14 גרם/מול
 מראה:  נזול שקוף, ריח ארומטי
 מספר CAS:  100-51-6
 צפיפות:  1.044 גרם/סמ"ק
 מצב צבירה:  נוזל
 מסיסות:  35 גרם בליטר ( ב 20C)
 ממסים:  בנזן, מתנול, אתנול, אתר, כלורופורם, אצטון
 טמפרטורת היתוך:  15.2- °C   -257.95 K
 טמפרטורת רתיחה:  205.3 °C   478.45 K
 מקדם שבירה:  1.5396
 חומציות:  15.4
 נקודת הבזק:  93 °C   366.15 K
 NFPA 704:       1 ‏ 1 0 
 
בנזיל אלכוהול (Benzyl alcohol, מכונה גם α-קרסול) הוא כוהל ארומטי שנוסחתו C6H5CH2OH. בטמפרטורת החדר החומר הוא נוזל שקוף בעל ריח נעים. בנזיל אלכוהול הוא ממס שימושי בשל הקוטביות שלו, הרעילות הנמוכה ולחץ האדים הנמוך.
מקורות טבעיים

בנזיל אלכוהול מצוי באופן טבעי בצמחים רבים כולל בפירות ובתה. החומר מצוי גם בשמנים אתריים כולל יסמין, ויקינתון, בנזיל אלכוהול מצוי גם בקסטוריום שמפריש הבונה.
מקורות טבעיים > ייצור

מייצרים בנזיל אלכוהול בתגובה של בנזיל כלוריד עם נתרן הידרוקסיד
C_{6}H_{5}CH_{2}Cl+NaOH\rightarrow C_{6}H_{5}CH_{2}OH+NaCl
שימושים

בנזיל אלכוהול משמש כממס לדיו, לצבעים- בפרט לצביעת צמר ועור, לכות, וציפויים. החומר משמש גם כמסיר צבע לרוב בשילוב עם תוסף צמיג. בנזיל אלכוהול הוא חומר גלם לייצור אסטרים לשימוש בסבון. כתוסף מזון משמש כמחזק ארומה. תמיסה בריכוז 10% משמשת להרגעה וחיטוי של עור ורקמה רירית.
תמיסה בריכוז 5% משמשת כטיפול נגד כינים.
מקדם השבירה של בנזיל אלכוהול זהה לזה של קוורץ ושל צמר כך שחפץ העשוי מקוורץ יהיה בלתי נראה אם יוכנס לבנזיל אלכוהול (באופן זה הודגם כי גולגולת קריסטל עשויה מגביש קוורץ טהור). באופן דומה ניתן להבדיל באמצעות טבילה בחומר בין צמר טהור לסיבים צמחיים או סינתטיים.
ראו גם

תגובת קניצרו
בסיס ויליוצ'ינסק

| --- | --- |

 מידע על המבנה
 סוג:  בסיס צוללות 
 קואורדינטות:  52°55′59″N 158°24′00″E﻿ / ﻿52.933°N 158.4°E﻿ / 52.933; 158.4
  (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניבסיס ויליוצ'ינסק(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניבסיס ויליוצ'ינסק
 
בסיס ויליוצ'ינסק (רוסית: Вилючинск) הוא בסיס של צי האוקיינוס השקט של רוסיה. בשנת 2015, היה הבסיס היחיד שחנו בו הצוללות האטומיות וצוללות הטילים הבליסטיים של צי האוקיינוס השקט. במהלך המלחמה הקרה, בגלל ריבוי הצוללות הסובייטיות, שנמצאות בבסיס ושייטו לחופי ארצות הברית, האמריקנים כינו את הבסיס בשם "קן צרעות".
מיקום גאוגרפי

הבסיס ממוקם על שטח קמצ'טקה, בסמיכות לעיר עם אותו שם, השוכנת לחוף מפרץ אבצ'ינסקי, 25 ק"מ דרומית-מערבית לעיר פטרופבלובסק-קמצ'טסקי.
מפקדי הצי בעת ביקור בבסיס. 2014.
בנזלקוניום כלוריד

| --- | --- |

 שם IUPAC
 benzyl-dimethyl-tridecyl-azanium chloride
 מזהים
 מספר CAS:  8001-54-5
 PubChem:  8753
 ChemSpider:  8423
בנזלקוניום כלוריד הוא חומר הידוע כמשמר המונע התפתחות מיקרואורגניזמים ונמצא בשימוש נרחב ברוב התכשירים להקלה בגודש האף (טיפות אף, תרסיסים לאף) ובטיפות עיניים.
רקע

נושא השימוש בחומרים משמרים במזון ובתרופות נתון במחקר מעמיק. מחקרים[דרוש מקור] העלו כי תכשירים הפועלים למניעת התחלקות תאים או להרס שלהם, חשודים גם בפגיעה בתאים בגוף האדם. 
בנזלקוניום כלורי נחקר רבות ומסתבר[דרוש מקור] שחומר משמר זה נקשר לתופעות לוואי קיצוניות העשויות להביא להתקפי חנק וקצרת, ליצור אלרגיה קשה שאחד מסימניה הוא כיווץ הסימפונות וחנק [Broncho constriction]. נוסף לכך התברר[דרוש מקור] כי שימוש מתמשך בתכשירים המכילים את החומר גורמים להחמרה של מצב הנזלת, להרס ריריות האף, ונראה שזהו גם הגורם המביא להתמכרות לטיפות ותרסיסי אף.
השפעות

ממחקרים[דרוש מקור] שנערכו בשנים האחרונות עולה, שהחומר בנזלקוניום כלוריד עשוי לגרום לאלרגיה חמורה. חולים בארצות הברית שהשתמשו בתכשיר למניעת קוצר נשימה (אסתמה) שהכיל בנזלקוניום כלוריד, הגיעו לחדרי מיון עם סימפטומים של התקף אסתמה חריף ביותר. התברר כי התופעה נבעה מהמצאות החומר המשמר בנזלקוניום כלוריד. בעקבות זאת הוצא הבנזלקוניום כלוריד מתכשירים לטיפול באסתמה ורשויות הבריאות בארצות הברית ובאירופה יצאו בדרישה מהיצרנים להוסיף אזהרות לחולי אסתמה.
תופעה חמורה נוספת שנתגלתה במחקר[דרוש מקור] שפורסם בשנת 1985 העלתה כי אצל חולים המשתמשים בתכשירים לאף המכילים בנזלקוניום כלוריד מתגלית תופעת הרס רירית האף והתמכרות לתכשירי אף הנקראת "ריניטיס מדיקמנטוזה" (נזלת כתוצאה משימוש יתר בתרופות). ריניטיס מדיקמנטוזה הוא מצב בו האף גדוש לאחר שימוש בטיפות אף. התברר כי הבנזלקוניום כלוריד גורם לשחרור באף של האנזים "לקטט דהידרוגנאז". אנזים זה מביא לתגובה האינפלמטורית (כמו בעת חדירת זיהום לנחיריים), וגורם להגברת הנזלת.
השימוש בטיפות אף המכילות את החומר המשמר, אכן מביא[דרוש מקור] להקלה בנזלת בזמן השימוש אך מיד לאחר מכן יש החמרה בנזלת המחייבת שימוש נוסף בתכשיר וחוזר חלילה. תופעה זו המכונה REBOUND EFFECT מביאה להתמכרות לטיפות אף. ככל שמשתמשים יותר בטיפות מתגברת תופעת ה"ריבאונד" כשהשפעת התרופה פוחתת, כלומר החמרה במצב הנזלת והגודש, דורש כמות יותר גדולה ותכופה של טיפות אף. טיפות האף הופכות למעשה לממכרות, ויתר על כן האף תמיד גדוש.
מאמרים[דרוש מקור] שבדקו את ההשפעות של בנזלקוניום כלוריד מצאו כי רירית (בדומה לרירית האף) שנחשפה לבנזלקוניום כלוריד הראתה שינוי סקומטי (התאים הנורמלים הופכים לתאים בלתי רצויים מסוג squamous cells). החוקרים דיווחו כי לבנזלקוניום כלוריד יש אפקט רעיל על רירית דרכי הנשימה ותאי מערכת החיסון (נויטרופילים). נצפה הרס של הרירית ועיכוב פעילות תאי מערכת החיסון. הבנזלקוניום כלוריד גרם לנפיחות הריריות המסביר ככל הנראה את החמרת תופעת ההתמכרות.
המחקרים הראו[דרוש מקור] עוד כי רירית האף ומערכת הנשימה המצופה בשערות מיקרוסקופיות (cilia) המשמשות לשמירה על התפקוד התקין של תאי הרירית. נפגעו באופן בלתי הפיך ואף יותר מכך, תנועת השערות הנורמלית נעצרה לחלוטין. לאור ממצאי המחקרים, הומלץ לא להשתמש יותר בבנזלקוניום כלוריד בתכשירים לטיפול מקומי באף.
בישראל

בישראל נמכרים תכשירים רבים המכילים בנזלקוניום כלוריד ואף כאלה המאושרים לשימוש בתינוקות וילדים. משרד הבריאות אמנם מגביל את השימוש בתכשירים אלו למספר ימים בלבד אך האזהרות הכתובות בעלון לצרכן ברורות – "שימוש ממושך עשוי לגרום להתמכרות".
לגבי תינוקות נמצא הבנזלקוניום כלוריד בריכוז אחיד של 0.01% בכל התכשירים לאף בעוד שריכוזם של החומרים הפעילים מותאם לגיל המשתמש. לפיכך, בהתייחסות לכמות המותזת של בנזלקוניום כלוריד בכל שימוש, תינוקות חשופים לכמות יחסית גדולה יותר של החומר וכך חשופים יותר לתופעות הלוואי לסיכון ולנזק בלתי הפיך לריריות ומערכת הריסים.
בנזלקוניום כלוריד משמש גם כחומר פעיל בלכסניות להקלה על כאבי גרון. התרופה משככת את הכאבים בלבד ולא נלחמת במקור הדלקת (פתוגן), מחקרים קליניים רחבי היקף לא הראו שום יתרון טיפולי בשימוש בה על פני מציצת סוכרייה צמחית.
ראו גם

בנזוקאין